**Prima noapte**

*Petru Plătică*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mireasa mea, în astă noapte, când vom gusta din poamele iubirii,

«Amor, amor» rosti-vor șoapte, toţi îngerii ce-s martori …fericirii.

Voi fi al tău, vei fi a mea, cu dragostea ce ne uneşte pentru totdeauna,

Tu pentru mine vei fi stea, luceafăr voi fi eu, deasupra noastră - luna!

Fecioara mea, frumoasă, scumpă, dragă, atât de gingașă și bună,

Amor vom face o noapte întreagă, de miere ne așteaptă o lună...

Vom adormi cuprinși în zori, răpuşi de-o oboseală dulce

În vis, ne vom plimba pe nori, iar somnul sigur ne-o aduce…

Doar împliniri, suspine dulci, şi-un pui de om...la o răscruce

Îl vom primi înlăcrimaţi, cu-alint îl vom scălda, l-om duce…

Pe brațe părintești, să crească, să se culce...